Dette skjer ved at vi kan snakke sammen og se hverandre på pc-en eller mac-en eller nettbrettet eller mobilen gjennom Zoom kommunikasjonssystem, og ingen trenger å reise lange veier for å være med på kafeen. Du som er interessert melder fra til Ola Dimmen på - oladim@online.no - , og så sender han deg en lenke som du kobler deg opp på. Han inviterer alle interesserte til en prøveoppkobling i forkant.

Klimakaféen kan bestå i samtale, og hvis du har et dikt eller en tekst eller et musikk/sang-innslag du vil dele med andre, så gi beskjed. Det er også fint om du melder inn saker eller tema du ønsker skal bli tatt opp.

Vi i styret prøvde ut et slik møte i dag, og det var både givende, hyggelig og artig!

Fyll opp kaffekoppen eller tekruset, gjerne med nogo attåt, og bli med på nettklimakafé!